**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO DALYVAUTI PROJEKTUOSE PAGAL VIETOS PLĖTROS STRATEGIJĄ „KĖDAINIŲ RAJONO VIETOS VEIKLOS GRUPĖS TERITORIJOS VIETOS PLĖTROS STRATEGIJA 2015˗2023 M.“**

2018 m. spalio 16 d. Nr. SP-188

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 23.1.12.3 ir 31.1 papunkčiais, vietos plėtros strategija „Kėdainių rajono vietos veiklos grupės teritorijos vietos plėtros strategija 2015˗2023 m.“, įgyvendinama pagal Lietuvos kaimo plėtros 2014˗2020 metų programos priemonę LEADER, Kėdainių rajono savivaldybės 2018˗2020 metų strateginiu veiklos planu, patvirtintu Kėdainių rajono savivaldybės tarybos 2018 m. vasario 15 d. sprendimu Nr. TS-1 „Dėl Kėdainių rajono savivaldybės 2018˗2020 metų strateginio veiklos plano tvirtinimo“, Kėdainių rajono savivaldybės 2018 metų biudžetu, patvirtintu Kėdainių rajono savivaldybės tarybos 2018 m. vasario 15 d. sprendimu Nr. TS-2 „Dėl Kėdainių rajono savivaldybės 2018 metų biudžeto tvirtinimo“, ir atsižvelgdama į asociacijos Angirių bendruomenės 2018 m. spalio 9 d. raštą Nr. 2 „Dėl vietos projekto įgyvendinimo“, asociacijos „Kaplių bendruomenė“ 2018 m. spalio 10 d. raštą Nr. 18/10/10 „Dėl vietos projekto įgyvendinimo“, asociacijos Langakių bendruomenės centro 2018 m. spalio 8 d. raštą Nr.18/10/08 „Dėl vietos projekto įgyvendinimo“, asociacijos „Trinus“ 2018 m. spalio 8 d. raštą Nr. 03 „Dėl vietos projekto įgyvendinimo“, Ažytėnų bendruomenės centro 2018 m. spalio 9 d. raštą Nr. 5 „Dėl vietos projekto įgyvendinimo“, Kampų bendruomenės centro 2018 m. spalio 8 d. raštą Nr. KS-18/10/08 „Dėl vietos projekto įgyvendinimo“, Pagirių bendruomenės centro 2018 m. spalio 8 d. raštą Nr. 4 „Dėl vietos projekto įgyvendinimo“ ir Sirutiškio bendruomenės centro 2018 m. spalio 8 d. raštą Nr. 18/10/08 „Dėl vietos projekto įgyvendinimo“, Kėdainių rajono savivaldybės taryba nusprendžia:

1. Pritarti Kėdainių rajono savivaldybės administracijos dalyvavimui partnerio teisėmis vietos projektų, kurie bus vykdomi pagal vietos plėtros strategiją „Kėdainių rajono vietos veiklos grupės teritorijos vietos plėtros strategija 2015˗2023 m.“, įgyvendinime:

1.1. Asociacijos Angirių bendruomenės vietos projekto „Angirių bendruomenės pastato statyba Angirių kaime“, kuris bus įgyvendinamas Kėdainių rajono savivaldybės panaudos teise valdomame 0,8766 ha valstybinės žemės sklype (kadastrinis Nr. 5303/0001:375, unikalus Nr. 4400-0443-8915), esančiame adresu Šušvės g. 14A, Angirių k., Josvainių sen., Kėdainių r. sav.;

1.2. Asociacijos „Kaplių bendruomenė“ vietos projekto „Kaplių sporto aikštyno pritaikymas gyventojų aktyviam poilsiui ir sveikatinimui“, kuris bus įgyvendinamas Kėdainių rajono savivaldybės panaudos teise valdomame 0,0726 ha valstybinės žemės sklype (kadastrinis Nr. 5305/0008:469, unikalus Nr. 4400-2203-9983), esančiame adresu Liepų g. 33A, Aukštųjų Kaplių k., Šėtos sen., Kėdainių r. sav.;

1.3. Asociacijos Langakių bendruomenės centro vietos projekto „Langakių bendruomenės laisvalaikio užimtumo ir kultūrinės veiklos plėtra“, kuris bus įgyvendinamas Kėdainių rajono savivaldybės panaudos teise valdomame 0,407 ha valstybinės žemės sklype (kadastrinis Nr. 5343/0003:448, unikalus Nr. 4400-2267-0400), esančiame adresu Rasų g. 2A, Langakių k., Pernaravos sen., Kėdainių r. sav.;

1.4. Asociacijos „Trinus“ vietos projekto „Jaunimo namų „Trinus troba“ įkūrimas“, kuris bus įgyvendinamas Kėdainių rajono savivaldybės panaudos teise valdomame 1,6798 ha valstybinės žemės sklype (kadastrinis Nr. 5305/0003:458, unikalus Nr. 4400-2211-5220), esančiame adresu Naujoji g. 9 k., Aristavos k., Vilainių sen., Kėdainių r. sav.;

1.5. Ažytėnų bendruomenės centro vietos projekto „Sportuojanti bendruomenė – sveika bendruomenė“, kuris bus įgyvendinamas Kėdainių rajono savivaldybės panaudos teise valdomame 0,3981 ha valstybinės žemės sklype (kadastrinis Nr. 5307/0002:433, unikalus Nr. 4400-2372-5106), esančiame adresu Ažytės g. 7, Ažytėnų k. Krakių sen., Kėdainių r. sav.;

1.6. Kampų bendruomenės centro vietos projekto „Teminio kaimo įkūrimas Kampų kaime“, kuris bus įgyvendinamas Kėdainių rajono savivaldybės panaudos teise valdomame 0,2792 ha valstybinės žemės sklype (kadastrinis Nr. 5335/0002:406, unikalus Nr. 4400-2171-8072), esančiame adresu Kampų II k., Josvainių sen., Kėdainių r. sav.;

1.7. Pagirių bendruomenės centro vietos projekto „Pagirių miestelio istorinės aikštės atnaujinimas“, kuris bus įgyvendinamas Kėdainių rajono savivaldybės panaudos teise valdomame 0,4916 ha valstybinės žemės sklype (kadastrinis Nr. 5360/0007:452, unikalus Nr. 4400-2297-6636), esančiame adresu Liepų g. 21, Pagirių k., Šėtos sen., Kėdainių r. sav.;

1.8. Sirutiškio bendruomenės centro vietos projekto „Patrauklios gyvenamosios aplinkos Sirutiškio kaime kūrimas“, kuris bus įgyvendinamas Kėdainių rajono savivaldybės panaudos teise valdomame 0,5954 ha valstybinės žemės sklype (kadastrinis Nr. 5325/0006:436, unikalus Nr. 4400-2189-0699), esančiame adresu Žemaičių g. 1D, Sirutiškio k., Surviliškio sen., Kėdainių r. sav.

2. Skirti iš Kėdainių rajono savivaldybės biudžeto ne mažiau kaip 20 procentų visų tinkamų finansuoti įgyvendinamo projekto išlaidų.

3. Pavesti Kėdainių rajono savivaldybės administracijos direktoriui pasirašyti jungtinės veiklos sutartis su 1 punkte įvardytų vietos projektų pareiškėjais.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Audronė Stadalnykienė Ovidijus Kačiulis Jolanta Sakavičienė

2018-10- 2018-10- 2018-10-

Audronė Naujalienė Evaldas Vaicekavičius Rūta Švedienė

2018-10- 2018-10- 2018-10-

Kėdainių rajono savivaldybės tarybai

**AIŠKINAMASIS RAŠTAS**

**DĖL PRITARIMO DALYVAUTI PROJEKTUOSE PAGAL VIETOS PLĖTROS STRATEGIJĄ „KĖDAINIŲ RAJONO VIETOS VEIKLOS GRUPĖS TERITORIJOS VIETOS PLĖTROS STRATEGIJA 2015˗2023 M.“**

2018-10-10

Kėdainiai

**Parengto sprendimo projekto tikslai:**

Pritarti Kėdainių rajono savivaldybės administracijos dalyvavimui partnerio teisėmis vietos projektų, kurie bus vykdomi pagal vietos plėtros strategiją „Kėdainių rajono vietos veiklos grupės teritorijos vietos plėtros strategija 2015˗2023 m.“, įgyvendinime, skirti iš Kėdainių rajono savivaldybės biudžeto ne mažiau kaip 20 procentų visų tinkamų finansuoti įgyvendinamo projekto išlaidų, įgalioti Kėdainių rajono savivaldybės administracijos direktorių pasirašyti jungtinės veiklos sutartis su vietos projektų pareiškėjais.

**Sprendimo projekto esmė, rengimo priežastys ir motyvai:**

Kėdainių rajono vietos veiklos grupė šiuo metu yra paskelbusi kvietimą teikti vietos projektų paraiškas paramai gauti pagal vietos plėtros strategiją „Kėdainių rajono vietos veiklos grupės teritorijos vietos plėtros strategija 2015˗2023 m.“. Į Kėdainių rajono savivaldybę kreipėsi vietos projektų pareiškėjai, kurie projektų metu planuoja atlikti investicijas į valstybinę žemę, kuri nuosavybės teise nėra projekto pareiškėjo nuosavybė. Tokiu atveju, vadovaujantis Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 23.1.12.3 papunkčiu, kad investicijos būtų tinkamos finansuoti, projekto partneris turi būti įstaiga ar institucija, šiuo atveju, Kėdainių rajono savivaldybė, kuri nuosavybės ar kito teisėto naudojimo pagrindu valdo žemės sklypą, į kurį planuojamos investicijos. Sprendimo projekte įvardinti projektai bus vykdomi Kėdainių rajono savivaldybės panaudos teise valdomuose valstybinės žemės sklypuose. Todėl yra prašoma, kad Kėdainių rajono savivaldybės administracija būtų projektų partneriu ir pasirašytų jungtinės veiklos sutartis. Taip pat projektų pareiškėjai (rajono bendruomeninės ir kitos nevyriausybinės organizacijos) prašo prie projektų įgyvendinimo prisidėti ne mažiau kaip 20 procentų visų tinkamų finansuoti įgyvendinamo projekto išlaidų, kadangi vietos projekto tinkamos finansuoti išlaidos apmokamos tik 80 procentų intensyvumu.

Pritarimas yra reikalingas, kad Kėdainių rajono savivaldybės administracija galėtų būti rengiamų vietos projektų partneriu ir pasirašytų jungtinės veiklos sutartis su projektų pareiškėjais.

**Lėšų poreikis (jeigu sprendimui įgyvendinti reikalingos lėšos):** Sprendimo įgyvendinimui yra planuojama lėšų suma – 63 551 Eur. Lėšos yra numatytos Kėdainių rajono savivaldybės 2018 metų biudžete, patvirtintame Kėdainių rajono savivaldybės tarybos 2018 m. vasario 15 d. sprendimu Nr. TS-2 „Dėl Kėdainių rajono savivaldybės 2018 metų biudžeto tvirtinimo“, priemonė „Finansuoti Kėdainių rajono vietos veiklos grupės teritorijos vietos plėtros 2015˗2023 m. strategijos įgyvendinimą“ yra įtraukta į Kėdainių rajono savivaldybės 2018˗2020 metų strateginį veiklos planą, patvirtintą Kėdainių rajono savivaldybės tarybos 2018 m. vasario 15 d. sprendimu Nr. TS-1 „Dėl Kėdainių rajono savivaldybės 2018˗2020 metų strateginio veiklos plano tvirtinimo“ (05 programa „Kultūros veiklos plėtra“ 05.03.01 priemonė).

**Laukiami rezultatai:**

Pritarus sprendimo projektui, bus sudaryta galimybė rajono bendruomeninėms ir kitoms nevyriausybinėms organizacijoms rengti ir teikti projektų paraiškas pagal vietos plėtros strategiją „Kėdainių rajono vietos veiklos grupės teritorijos vietos plėtros strategija 2015˗2023 m.“. Gavus finansavimą būtų pasiekti šie rezultatai:

1. Asociacijos Angirių bendruomenės vietos projekto „Angirių bendruomenės pastato statyba Angirių kaime“ metu bus pastatytas karkasinis iki 60 kv.m. namas, kuriame bus įkurti bendruomenės namai.

2. Asociacijos „Kaplių bendruomenė“ vietos projekto „Kaplių sporto aikštyno pritaikymas gyventojų aktyviam poilsiui ir sveikatinimui“ metu bus įrengta lauko treniruoklių aikštelė.

3. Asociacijos Langakių bendruomenės centrui įgyvendinus vietos projektą „Langakių bendruomenės laisvalaikio užimtumo ir kultūrinės veiklos plėtra“ bus pastatytas priestatas prie bendruomenės namų. Priestate bus įrengta scena, kolektyvų repeticijų/persirengimo ir kitos ūkinės patalpos.

4. Asociacijos „Trinus“ vietos projekto „Jaunimo namų „Trinus troba“ įkūrimas“ metu bus sutvarkytas privažiavimas ir įrengta aikštelė, pritaikyta namelių ant ratų (kemperių) stovėjimui, pastatyta lauko pavėsinė, įrengta poilsio zona.

5. Ažytėnų bendruomenės centrui įgyvendinus vietos projektą „Sportuojanti bendruomenė – sveika bendruomenė“ būtų įrengta lauko treniruoklių ir tinklinio aikštelė.

6. Kampų bendruomenės centro vietos projekto „Teminio kaimo įkūrimas Kampų kaime“ metu bus pastatytas iki 80 kv. m. karkasinis namas, įkurti bendruomenės namai, kuriuose vyks teminio kaimo „Saldumynų pilaitė“ veiklos.

7. Pagirių bendruomenės centrui įgyvendinus vietos projektą „Pagirių miestelio istorinės aikštės atnaujinimas“ bus sutvarkyta Pagirių miestelio centrinės aikštės infrastruktūra: trinkelėmis iškloti takai ir šaligatvis, pastatyti suoleliai ir šiukšliadėžės, atlikti vejos atnaujinimo darbai, suformuota daugiamečių augalų kompozicija.

8. Sirutiškio bendruomenės centro vietos projekto „Patrauklios gyvenamosios aplinkos Sirutiškio kaime kūrimas“ metu bus pastatyta pavėsinė-scena, įrengta aktyvaus laisvalaikio zona su lauko treniruokliais ir vaikų žaidimų aikštele.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Administracijos vyriausioji specialistė

(jaunimo reikalų koordinatorė) Audronė Stadalnykienė